open-index/open-wikipedia-markdown huggingface dataset:
Zilais pūrs

**Zilais pūrs** (arī **Zilais purvs**) ir pārejas purvs Rēzeknes novada Vērēmu pagasta dienvidos. Purvs ir ierakstīts Latvijas Kūdras fonda datubāzē kā kūdras atradnes vieta, kas nav iekļauta rūpniecisko atradņu sarakstā.

Ap Zilo pūru atrodas pieci ciemi: Jaunborisova, Vecborisova, Meļņova, Obricki un Skudras.

## Atsauces

## Ārējās saites
* Zilais pūrs LĢIA vietvārdu datubāzē
Maksimiljēns Robespjērs

**Maksimiljēns Fransuā Marī Isidore de Robespjērs** (;  — ) bija viena no ievērojamākajām un ietekmīgākajām Franču revolūcijas personībām.

Viņš ietekmējās no tādiem 18. gadsimta apgaismības laika filozofiem kā Žana Žaka Ruso un Monteskjē. Izglītību ieguva Luija Lielā koledžā Parīzē un Sorbonas juridiskajā fakultātē. 1789. gadā tika ievēlēts Ģenerālštatos, vēlāk — Nacionālajā sapulcē. Viņš kļuva par pirmo jakobīņu kluba prezidentu. Tika ievēlēts arī Sabiedriskās glābšanas komitejā, vēlāk kļūstot par Francijas republikas vadītāju (diktatoru). 1794. gada 27. jūlijā tika arestēts un nākamajā dienā — giljotinēts.

## Ārējās saites
* Vēsture.eu profils
Naba

thumbnail|235px|Cilvēka naba
**Naba** (, ) ir vēdera vidusdaļā esošs rētveida padziļinājums, kas ir izveidojies pēc nabas saites pārgriešanas, kad jaundzimušais tiek atdalīts no mātes organisma. Naba ir tikai placentāļu infraklases zīdītājiem.

Dažiem cilvēkiem naba izskatās kā iedobums ādā, bet citiem, gluži pretēji, tas izskatās kā izliekums. Turklāt nabas atšķiras pēc lieluma, formas, dziļuma utt. Atkarībā no cilvēka vecuma nabas var mainīties. Piemēram, pusaudžiem tai bieži vien ir izliekta forma, savukārt augšanas procesā naba kļūst padziļināta. 

## Ārējās saites
Apbrīnojamais Zirnekļcilvēks

**"Apbrīnojamais Zirnekļcilvēks"** () ir 2012. gada ASV supervaroņu filma, kuras režisors ir Marks Vebs. Filma ir balstīta uz tāda paša nosaukuma (*The Amazing Spider-Man*) *[[Marvel Comics]]* izdoto komiksu.

Šī ir pirmā daļa "Zirnekļcilvēka" atjaunotajā filmu ciklā. Filmā galvenās lomas atveido Endrū Gārfīlds (Pīters Pārkers / Zirnekļcilvēks), Emma Stouna (Gvena Steisija) un Rīss Ivanss. Filmas pirmizrāde notika  Tokijā, Japānā. "Apbrīnojamā Zirnekļcilvēka" turpinājuma pirmizrāde bija 2014. gadā.

## Atsauces

## Ārējās saites
*
Sicīliešu valoda

**Sicīliešu valoda** (*sicilianu, sìculu*) ir romāņu saimes valoda, kurā runā 4—5 miljoni cilvēku Itālijai piederošajā Sicīlijas salā, tai pieguļošajās Vidusjūras salās un Kalabrijas reģiona dienvidos. Valodu ietekmējušas grieķu un arābu valodas, Kalabrijai uz ziemeļiem blakusesošajos reģionos runātā neapoliešu valoda, ar kuru tā veido dialektu ķēdi, kā arī itāļu valoda. Valodai nav oficiāla statusa Itālijā, taču tā ir atzīta par minoritātes valodu Sicīlijas reģionā, un to neoficiāli regulē tādas organizācijas, kā *[[Cademia Siciliana]]* un Sicīlijas filoloģijas un valodniecības pētījumu centrs *([[:scn:Centru di studi filulòggici e linguìstici siciliani|Centru di studi filulòggici e linguìstici siciliani]]),* kuri iestājas par sicīliešu valodas pieraksta standartizāciju, jo vienotas rakstības sistēmas tai vēl nav.

## Izplatība
Valodā runā Sicīlijas salā un Kalabrijas reģionā un Apūlijas dienvidos kontinentālajā Itālijā, kā arī diasporas kopienās, piemēram, Amerikas Savienotajās Valstīs, kur izveidojies angļu un sicīliešu valodas sajaukums (*Siculish*).

## Variācijas
Valodai ir vairāki dialekti, kuri izveidojušies, pateicoties ģeogrāfiskam attālumam starp valodas pratēju kopienām. Taču arī ģeogrāfiski kompaktās Sicīlijas salas ietvaros pastāv 9 dialekti — rietumu, kurā runā reģiona galvaspilsētā Palermo, centrālais, dienvidaustrumu, austrumu, Mesīnas, Eolas un Pantesko dialekts Sicīlijas salā, Kalabrijas reģionā runātās ziemeļu un dienvidu variācijas un Apūlijas reģionā runātās ziemeļu, centrālās un dienvidu variācijas.

## Ortogrāfija
Zemāk dots Vispārējās cilvēktiesību deklarācijas pirmā panta tulkojums vairākos sicīliešu valodas dialektos. Salīdzinājumā vērojamas dažādas leksiskas un ortogrāfiskas atšķirības, piemēram, vairākos dialektos izmantots burts *ḍ* (d ar punktu apakšā), kurš apzīmē balsīgu retrofleksa slēdzeni.

Burts *r* apzīmē retrofleksa tapu /ɽ/, ja tam seko patskanis, citos gadījumos — retrofleksa svelpeni /ʐ/.

Vēl viena iezīme, kas kopīga visām variācijām — attiecībā pret latīņu valodu, no kuras sicīliešu valoda cēlusies, patskaņi /e/ un /o/ tiek reducēti uz /i/ un /u/, kas arī atspoguļots ortogrāfijā. (*siciliano->sicilianu*)

## Atsauces
Endija Sendimasa

**Sāra Džoela Hildebranda** (; dzimusi  Ogden), pazīstama ar skatuves vārdu **Endija Sendimasa** (), ir amerikāņu pornoaktrise.

No 18 gadu vecuma strādājusi pieaugušo videofilmu veikalā. 2007. gadā debitēja pirmajā filmā *Dana DeArmond’s Role Modeling*. 2011. gadā par piedalīšanos kompānijas *[[Hustler]]* filmā *This Ain't Glee XXX* saņēma gada AVN balvu kā gada labākā pornofilmu aktrise (balvu dalīja ar Indiju Sammeri filmā *An Open Invitation: A Real Swinger's Party in San Francisco*). Kopumā filmējusies vairāk kā 150 filmās, starp veiksmīgākajām arī galvenā loma 2011. gada filmā *Superman XXX: A Porn Parody*.

## Ārējās saites

* IAFD profils 
* AFDB profils
Endrū Gārfīlds

**Endrū Rasels Gārfīlds** (; dzimis ) ir amerikāņu-angļu aktieris. Viņam ir ASV un Apvienotās Karalistes dubultpilsonība.

Karjeras sākumā filmējies tādās filmās kā "Lauvas jēru pavadā" (*Lions for Lambs*), "Doktora Parnasa iedomu pasaule" (*The Imaginarium of Doctor Parnassus*) un *[[Boy A]]*. Par lomu filmā *Boy A* E. Gārfīlds saņēma BAFTA televīzijas balvu kā labākais aktieris. Taču plašākai publikai kļuva pazīstams pēc Eduardo Saverina attēlošanu filmā "Sociālais tīkls", par ko tika nominēts divām BAFTA kino balvām un vienai Zelta globusa balvai. Viņš tika izvēlēts Zirnekļcilvēka/Pītera Pārkera lomai filmā "Apbrīnojamais Zirnekļcilvēks" un tās turpinājumā.

## Filmogrāfija

## Atsauces

## Ārējās saites
Muslims Magomajevs

**Muslims Magomajevs** (, dzimis  Baku, Azerbaidžānas PSR, PSRS, miris  Maskavā, Krievijas Federācijā) bija padomju, azerbaidžāņu, krievu operas un estrādes dziedātājs, komponists.

## Biogrāfija
Muslims Magomajevs piedzima 1942. gada 17. augustā, Baku. Viņa tēvs - Magomets Magomajevs, teātra mākslinieks, mira pie frontes divas dienas pirms uzvaras, māte - Aišeta Magomajeva, dramatiskā aktrise. Vectēvs no tēva puses - (Abduls-) Muslims Magomajevs, azerbaidžāņu komponists, kura vārdu nes Azerbaidžānas valsts filharmonija, viens no azerbaidžāņu klasiskās mūzikas pamatlicējiem. Par savas mātes izcelsmi Muslims Magomajevs rakstīja, ka dzimusi viņa ir Maikopā, viņas tēvs pēc izcelsmes ir bijis turks, bet māte pa pusei adigejiete, pa pusei krieviete, bet par tēva izcelsmi viņš rakstīja, ka tēva māte ir bijusi tatāriete, bet kas pēc izcelsmes bija viņa tēva senči, tas nav zināms. Pats Muslims Magomajevs sevi uzskatījis par azerbaidžāni, bet par pilsonību viņš teicis tā: *Azerbaidžāna - mans tēvs, Krievija - mana māte*.
Hadīts

thumbnail|upright=1.2|Kaligrāfiski uzrakstīts arābu vārds  (''ḥadīṯ'')
**Hadīts** (, *ḥadīṯ*,  — ‘jaunumi’ vai ‘stāsts’), arī **hadīss**, ir reliģisks teksts islāmā, kurā pierakstīti pravieša Muhameda teicieni, svētrunas, mācības un stāsti par viņu. To var uzskatīt arī par pravieša Muhameda biogrāfiju. Tie ir otri nozīmīgākie raksti islāmā aiz Korāna. No hadīta tiek veidotas sunnas. Hadīts kopā ar Korānu tiek izmantots, lai interpretētu tiesību sistēmu islāmā, šariatu, kā arī dotu morālos norādījumus.

Termins ‘hadīts’ tiek attiecināts gan uz visu reliģisko tekstu krājumu, gan uz atsevišķu, konkrētu tekstu no šī krājuma, tādēļ tiek izmantots arī šī termina daudzskaitlis, tas ir, hadīti jeb hadīsas. Ikvienu atsevišķu hadītu veido divas daļas, tas ir,  atstāstītāju virkne (, *ʾisnād*) un teksts (, *matn*). Ir izveidojusies hadīta zinātne, kuras mērķis ir nodrošināt ikviena hadīta autentiskumu. Lielākie un visvairāk citētie hadīta krājumi ir Muhammeda el Buhārī veidotais “Sahīhs” (, *ṣaḥīḥ* — ‘skaņa’) un Muslima ibn el Hadžādža krājums ar tādu pašu nosaukumu. Vēl svarīgi ir El Tirmidhī, El Nasāī, Ibn Mājas un Abū Dāvuda darbi. Šie seši krājumi veido hadīta kolekciju *[[Kutub al-Sittah]]* (‘Sešas grāmatas’). Sunnīti balstās tieši uz šiem sešiem darbiem. Pastāv arī *[[Kutub al-Arba'a]]* (‘Četras grāmatas’), kuru veido citu autoru krājumi, un uz to balstās šiīti.

## Hadīta zinātne
Ir izveidojusies hadīta zinātne (, *ʻilm al-ḥadīth*), kuras mērķis ir nodrošināt ikviena hadīta autentiskumu. Hadīta autentiskuma noteikšana islāmā ir ārkārtīgi svarīga, jo līdz ar Korānu islāma pravieša sunnas tiek uzskatītas par dievišķu atklāsmi (*wahy*), un to pieraksti nodrošina islāma likuma (šariata) pamatu. Hadīts, atšķirībā no Korāna, dod norādes itin visā, sākot ar reliģiskajiem pienākumiem līdz pat labsirdīgas attieksmes izrādīšanai pret vergiem.

Tā kā hadīts tika nodots mutiski un nebija apkopots rakstiskos darbos līdz pat 9. gadsimtam (islāma trešajam gadsimtam), tad nav nevienas senas rakstiskas liecības, ko pārbaudīt. Saskaņā ar hadīta klasisko zinātni ir trīs galvenie veidi, kā noteikt hadīta autentiskumu (*sihha*), tas ir, noteikt, vai ir citi identiski ziņojumi no citiem stāstītājiem; novērtējot stāstītāja uzticamību; un izpētot hadīta stāstīšanas ķēdes nepārtrauktību.

## Hadīta krājumi
Hadīta krājumus dala trīs grupās — sunnītu islāma, šiītu islāma un ibādiešu krājumos. Lielākie un visvairāk citētie hadīta krājumi ir Muhammeda el Buhārī veidotais “Sahīhs” (, *ṣaḥīḥ* — ‘skaņa’) un Muslima ibn el Hadžādža krājums ar tādu pašu nosaukumu. Vēl svarīgi ir El Tirmidhī, El Nasāī, Ibn Mājas un Abū Dāvuda darbi. Šie seši krājumi veido hadīta kolekciju *[[Kutub al-Sittah]]* (‘Sešas grāmatas’). Sunnīti balstās tieši uz šiem sešiem darbiem. Pastāv arī *[[Kutub al-Arba'a]]* (‘Četras grāmatas’), kuru veido citu autoru krājumi, un uz to balstās šiīti.

## Atsauces

## Ārējās saites
Brūnā krāsa

**Brūnā krāsa** jeb **brūns** ir krāsa, kas netiek īpaši izdalīta spektrā. Tēlotājā mākslā to iegūst, sajaucot zaļo un sarkano krāsu. Brūna krāsa nereti tiek uzskatīta par oranžās vai pat dzeltenās krāsas tumšo toni. Heksadecimālajā sistēmā brūnā krāsa tiek pierakstīta šādi: #964B00, bet sarkanzaļzilajā krāsu modelī: (150, 75, 0).

## Nosaukumi

Sākotnēji brūnās krāsas apzīmēšanai latviešu valodā izmantots vienīgi vārds „**bērs**”. 19. gadsimtā latviešu valodā aizgūstot vārdu „brūns”, „bērs” nozīmes sāka pakāpeniski sašaurināties, līdz beigās to attiecināja vienīgi uz zirgu apmatojuma krāsu.

## Atsauces
1985. gada F3000 sezona

**1985. gada Formula 3000 sezonā** bija ieplānoti 12 sacīkšu posmi, taču notika 11, jo sniega dēļ tika atcelta sacīkste Nirgurgringā. Piedalījās 14 komandas un 33 piloti.

## Komandas un piloti

## Kalendārs

## Sezonas kopvērtējums
Komo (pilsēta)

**Komo** (, , ) ir Itālijas pilsēta Lombardijas ziemeļos, Šveices pierobežā, Komo ezera dienvidrietuma krastā. Komo ir Komo provinces administratīvais centrs un lielākā pilsēta. Komo atrodas 40 km uz ziemeļiem no Lombardijas reģiona administratīvā centra un lielākās pilsētas Milānas.

Pilsētas atrašanās pie Komo ezera un Alpiem ik gadu padara par populāru tūristu galamērķi. Pēc 2018. gada datiem, pilsēta ar 1,4 miljoniem tūristu ir trešais populārākais galamērķis Lombardijas reģionā aiz Milānas un Brešas. Viszemākā vidējā gaisa temperatūra parasti tiek reģistrēta janvārī −0,4&nbsp;°C, bet visaugstākā gaisa temperatūra parasti tiek reģistrēta jūlijā +28,3&nbsp;°C.

## Attēlu galerija

Attēls:Comolago.JPG|Komo panorāma
Attēls:Jean-Baptiste-Camille Corot 044.jpg|Komo kādā no franču gleznotāja Žana Batista darbiem.
Attēls:Piazzasfedele.jpg|"San Fedele" laukums viduslaiku stilā.
Attēls:Alessandro Volta.jpeg|Alesandro Volta dzimtene un piemiņas vieta.
Attēls:DuomoComo3.JPG|Komo Doms.
Attēls:Comoparco.JPG|"Villa Olmo" publiskais parks.
Attēls:Funicolarewik.jpg|Funikulers, lai sasniegtu Komo pilsētas augstāko daļu.
Attēls:Idrowik.jpg|Starptautisks hidroplāns.


## Atsauces

## Ārējās saites
Tompsone

**Tompsone** ( — 'Toma dēls'), ir izplatīts angļu un skotu cilmes uzvārda Tomsone variants (vīr. dz. Tompsons). Cilvēki ar šo uzvārdu:

* Dženija Tompsone — amerikāņu peldētāja;
* Emma Tompsone — angļu aktrise un scenāriju autore;
* Eleina Tompsone-Hera (*Elaine Thompson*; dzimusi 1992) — Jamaikas vieglatlēte.
Dženija Tompsone

**Dženija Tompsone** (; dzimusi ) ir bijusī amerikāņu peldētāja.

Piedalījusies trijās olimpiskajās spēlēs (1992, 1996, 2000), kurās izcīnījusi 12 medaļas (starp peldētājām vairāk olimpisko medaļu ir tikai Keitija Ledeki — 13). 1992. gadā Barselonā kļuva par čempioni ASV komandas sastāvā 4x100 m brīvā stila stafetē un 4x100 m stafetē un izcīnīja sudrabu 100 m brīvajā stilā. 1996. gadā Atlantā atkārtoja panākumus ASV stafetes komandas sastāvā, tāpat kļuva par čempioni 4x200 m brīvā stila stafetē. 2000. gadā Sidnejā atkārtoti kļuva par čempioni ASV komandas sastāvā 4x100 m brīvā stila stafetē, 4x200 m brīvā stila stafetē un 4x100 m stafetē un izcīnīja bronzu 100 m brīvajā stilā. 2004. gadā Atēnās izcīnīja divas sudraba medaļas ASV komandas sastāvā 4x100 m brīvā stila stafetē un 4x100 m stafetē.

Ar panākumiem startējusi Pasaules čempionāta gan garajā, gan īsajā baseinā, tāpat izcīnījusi vairākas zelta medaļas ''Pan Pacific'' čempionātā.

## Ārējās saites
Ford Bantam

**Ford Bantam** ir pikaps, ko kompānija Ford ražo Dienvidāfrikas tirgum. Automobiļus ražoja Pretorijā. 

Pirmās paaudzes Ford Bantam sāka ražot 1983. gadā, un tas tika izveidots uz Ford Escort Mk III bāzes. Otrās paaudzes Bantam automobiļa priekšējā daļa tika aizgūta no Mazda 323, jeb sestās paaudzes Ford Laser. Modelis bija zināms arī kā **Mazda Rustler**.

Trešās paaudzes Bantam uzsāka ražot 2002. gadā, izmantojot Ford Fiesta V Mark (BE91) priekšu, joprojām atstājot pirmās paaudzes piekari un kravas kasti. Trešās paaudzes Bantam ir tāda paša automobiļa priekšējā daļa kā Brazīlijas Ford Courier, bet ar savādāku virsbūvi.

Automobiļi bija aprīkoti ar 1,3 litru 8 vārstu un 1,6 litru 8 vārstu *SOHC Rocam* benzīna dzinējiem, kā arī 1,8 litru dīzeļdzinēju.

2006. gadā modeļus beidza aprīkot ar dīzeļdzinējiem. 2011. gadā Ford paziņoja par modeļa ražošanas pārtraukšanu. Pagaidām modeļa aizvietošana nav plānota.

Pēdējais saražotais Bantam, no konveijera nobrauca 2011. gada 17. novembrī.

## Atsauces
Rēžas

**Rēžas** ir ciems Ogres novada Rembates pagastā. Izvietojies pagasta vidienē pie autoceļa P8  no pagasta centra Rembates,  no novada centra Ogres un  no Rīgas. Apdzīvotā vieta *(Reshe)* veidojusies ap bijušo Rembates pagastnamu un skolu. Ciemā atrodas bijusī Rembates pamatskola.

## Atsauces
Aleksejs Ņemovs

**Aleksejs Ņemovs** (; dzimis ) ir bijušais krievu vingrotājs.

Piedalījies trijās Olimpiskajās spēlēs (1996, 2000, 2004). 1996. gada Atlantas Olimpiskajās spēlēs krievu sportists izcīnīja divas zelta (komandu sacensības, atbalsta lēciens), sudrabu individuālajā daudzcīņā, kā arī trīs bronzas medaļas (brīvās kustības, vingrojumi uz stieņa un zirga). 2000. gadā Sidnejā viņš kļuva par čempionu individuālajā daudzcīņā un vingrojumā uz stieņa, izcīnīja sudrabu brīvajās kustībās (zelta medaļu izcīnīja Latvijas sportists Igors Vihrovs), kā arī izcīnīja bronzu komandu sacensībās, vingrojumā uz zirga un līdztekās. 2004. gadā Atēnās medaļas neizcīnīja. Tāpat ar panākumiem startējis Pasaules čempionātā, kur piecas reizes kļuva par čempionu.

## Ārējās saites
Ford 300

thumb|250px|''Ford 300'' divdurvju sedans
thumb|250px|''Ford 300'' divdurvju sedans no aizmugures
***Ford 300*** ir ASV vieglā automašīna, ko 1963. gadā ražoja *[[Ford Motor Company]]*. Automobilis ir vienkāršota *[[Ford Galaxie]]* versija. Tam bija parasts salons, nebija gandrīz nekādas hroma apdares vai luksusa aprīkojums.

*Ford 300* bieži izmantoja policijas un taksometru vajadzībām, un tas bija par vairāk nekā 100 dolāriem lētāks nekā bāzes *Galaxie* sērijas modelis. Automobili varēja iegādāties arī privātpersonas.

Automobiļus apzīmēja ar *Ford 300* simboliku uz spārniem aiz riteņa arkas un uzraksts *FORD* uz bagāžnieka vāka bija atveidots ar mazajiem drukātajiem burtiem. *Ford 300* bija pieejami kā divu vai četru durvju sedani, pēc īpaša pasūtījuma ražoja arī fāstbekus.

Dažus šā modeļa automobiļus aprīkoja ar FE sērijas Y-8 dzinēju, ar 425 Zs jaudu. Apvienojumā ar manuālo pārnesumkārbu, šos automobiļus sava mazā svara dēļ bieži izmantoja dragreisa sacensībās.

*Ford 300* 1964. gadā aizstāja ar *[[Ford Custom]]* sēriju.

## Atsauces
Budiški

**Budiški** ir skrajciems Augšdaugavas novada Tabores pagastā. Ciems atrodas pagasta austrumos  no pagasta centra Tabores,  no novada centra Daugavpils un  no Rīgas.

Agrāk Budišku sādža sastāvēja no trim viensētām, bet tagad apdzīvota ir tikai viena. Viena māja jau sen kā ir pamesta, bet no otrās gandrīz nekas vairs nav palicis pāri.

## Atsauces
Kims Čonins

**Kims Čonins** (, *Kim Chŏng'ŭn / Gim Jeong-eun*, dzimis ) ir Korejas Tautas Demokrātiskās Republikas jeb Ziemeļkorejas augstākais vadītājs, kā arī iepriekšējā valsts vadītāja Kima Čenira jaunākais dēls un pirmā valsts vadītāja Kima Irsena mazdēls. Viņa sieva ir Ri Soldžu. Kims Čonins ir pirmais valsts vadītājs, kurš dzimis pēc valsts izveidošanas.

## Atsauces

## Ārējās saites
Malukšta

**Malukšta** ir skrajciems Rēzeknes novada Mākoņkalna pagastā. Izvietojies pagasta austrumos, Rāznas ezera dienvidu krastā regionālā autoceļa P56 (Malta_Kaunata) un vietējā autoceļa V609 (Sloboda_Ruduški_Zeļenopole_Šļakoti) krustojumā,  no pagasta centra Lipuškiem,  no novada centra Rēzeknes un  no Rīgas.

Ciema teritorijā atrodas valsts nozīmes arheoloģiskais piemineklis - Malūkstu senkapi.

1897. gadā ciemā bija 3 sētas ar 30 cilvēkiem.
## Atsauces
Eiropas Tālmācības augstskola

**Eiropas Tālmācības augstskola (ETA)**, pirms tam *Augstskola EIHSEBA*, bija privātā augstākās izglītības iestāde Rīgā, kas piedāvāja studijas dienas un vakara nodaļā, neklātienē, kā arī tālmācību. Likvidēta 2019. gadā.

## Vēsture
Dibināta 2003. gadā kā Latvijas Biznesa koledžas meitas uzņēmums — privātā augstskola EIHSEBA. Lai gan iestāde nesaņēma akreditāciju, īpašniekiem nomainot nosaukumu "EIHSEBA" uz "Eiropas Tālmācības augstskola" (*European Distance University*), tā turpināja pastāvēt un kādu laiku reklamēja neakreditētās studiju programmas.
2013. gadā akreditēja uzņēmējdarbības un tūrisma vadības studiju virzienus, bet 2014. gadā divām studiju programmām (jurisprudencei un datorzinātnei) atņēma licenci.

## Studiju programmas
### Profesionālā bakalaura studiju programmas
* tiesību zinātne (licenci atņēma 2014. gadā) 
* uzņēmējdarbības vadība
* datorzinātne (licenci atņēma 2014. gadā) 
* komunikāciju zinātne
* tūrisma vadība

### Profesionālā maģistra studiju programmas
* tiesību zinātne (licenci atņēma 2014. gadā) 
* uzņēmuma vadība

## Skatīt arī
* Latvijas Biznesa koledža

## Atsauces

## Ārējās saites
*
Visēdājas vaboles

**Visēdājas vaboles** (*Polyphaga*) ir lielākā un plašākā vaboļu kārtas (*Coleoptera*) apakškārta. Visēdāju vaboļu apakškārta sadalās 5 infrakārtās, kurās kopumā ietvertas 144 vaboļu dzimtas, kas iedalītas 16 virsdzimtās. Apakškārtā ir vairāk kā 300 000 sugu, kuras sastāda 90% no zināmajām vaboļu sugām. Galvenā visēdāju vaboļu pazīme ir tā, ka to aizmugurējo kāju pāra pamatne nenodala vēdera pirmo un otro sternītu. 

Grieķu vārds *poly* latviski nozīmē - *daudz*, bet vārds *phagein* - *ēst*.

## Klasifikācija
* **Visēdāju vaboļu apakškārta** (*Polyphaga*)
** infrakārta 
** infrakārta 
** infrakārta 
** infrakārta 
** infrakārta 

## Atsauces

## Ārējās saites
* Phylogeny of Insects
* Site devoted to Staphyliniformia
* Stag beetles
Bērzkrogs (Nīkrāces pagasts)

**Bērzkrogs** ir ciems Kuldīgas novada Nīkrāces pagastā. Izvietojusies pagasta ziemeļos Bērzkroga upes labajā krastā pie autoceļa P116  no pagasta centra Dzeldas,  no novada centra Kuldīgas un  no Rīgas.

## Atsauces
Bērzkrogs

**Bērzkrogs** var būt:
* Bērzkrogs — apdzīvota vieta Nīkrāces pagastā
* Bērzkrogs — apdzīvota vieta Veselavas pagastā

## Skatīt arī
* Bērzukrogs
Bruno Štrekenbahs

**Bruno Heinrihs Štrekenbahs** (; dzimis , miris ) bija augsta ranga militārpersona nacistiskajā Vācijā. SS un Waffen SS grupenfīrers (ģenerālleitnants). 19. ieroču SS grenadieru divīzijas (latviešu Nr. 2) pēdējais komandieris. Ticis apsūdzēts vairāku tūkstošu cilvēku nogalināšanā Krievijā Otrā pasaules kara sākumā.

## Dzīvesgājums
Dzimis 1902. gada 7. februārī Hamburgā. 1918. gadā iestājās Vācijas Impērijas karaspēkā un piedalījies pēdējās Pirmā pasaules kara kaujās. Pēc kara darbojās dažādos brīvkorpusos Vācijā, piedalījās Kapa pučā.

1930. gadā kļuva par NSDAP biedru. 1933. gadā kļuva par Hamburgas politiskās policijas vadītāju un SS organizācijas biedru. Pēc Otrā pasaules kara sākuma tika nosūtīts darbā uz okupēto Poliju un tiek uzskatīts, ka tieši viņš ir atbildīgs par Krakovas Universitātes mācībspēku apcietināšanu 1939. gadā. Vēlāk pārcelts administratīvajā darbā uz Berlīni.

1941. gada pavasarī saņēma slepenu SS un Gestapo vadības rīkojumu sākt speciālu karavīru grupu t.s. *Einzacgrupu* apmācību darbam Padomju Savienībā. Šo grupu pienākumos ietilpa visu politisko ienaidnieku kā arī ebreju un čigānu iznīcināšana okupētajās Padomju savienības teritorijās.

1942. gada septembrī lūdza pārcelšanu uz kaujas vienībām, pārcelts uz *[[Waffen-SS]]* un sākotnēji darbojās prettanku vienībās. 1943. gada martā, SS-Hauptšturmfīrera (kapteiņa) dienesta pakāpē, ieskaitīts SS kavalērijas divīzijas *Florian Geyer* sastāvā. Komandēja divīzijas prettanku bataljonu. Izcēlās ar labām komandiera dotībām un pakāpeniski paaugstināts līdz SS-Štandartenfīrera (pulkveža) pakāpei. 1943. gada rudenī aizvietoja Hermanu Fēgelainu divīzijas komandiera amatā un paaugstināts par SS oberfīreru (brigādes ģenerāli).

1944. gada 13. aprīlī iecelts par 19. ieroču SS grenadieru divīzijas (latviešu Nr. 2) komandieri. Divīziju komandējis visās kaujās Krievijas un Latvijas teritorijā līdz pat 1945. gada 8. maijam. 1944. gada novembrī apbalvots ar Dzelzs Krusta Bruņinieka krustu, pie kura vēlāk iegūtas arī ozollapas. Pēc Armiju grupas Kurzeme kapitulācijas 1945. gada 8. maijā nokļuva padomju gūstā. 
1952. gadā notiesāts ar 25 gadiem cietumā. Atbrīvots lielās amnestijas laikā 1955. gadā un atgriezās Vācijā.

1973. gadā Rietumvācijas valdība cēla apsūdzības kara noziegumos pret Štrekenbahu, bet lieta tika izbeigta apsūdzētā sliktās veselības dēļ. Miris 1977. gada 28. oktobrī Hamburgā.

## Izmantotā literatūra
* Trang, Charles - Division "Florian Geyer" 
* Silgailis, Arthur - Latvian Legion 

## Ārējās saites
Puzenieki

**Puzenieki** ir ciems Ventspils novada Puzes pagastā. Izvietojies pie Ugāles—Blāzmas autoceļa  no pagasta centra Blāzmas, no novada centra Ventspils un  no Rīgas.

Apdzīvotā vieta izveidojusies pie bijušās Puzenieku muižas *(Pussenecken)* centra. Muiža 1640. gadā tika atdalīta no Puzes un no tā laika līdz 1842. gadam piederēja Mirbahu dzimtai. No 1854. gada muižas īpašnieks bija Oskars fon Grothuss, vēlāk viņa dēls Kuno fon Grothuss. 
No 1893. līdz 1895. gadam Puzenieku muižā par mājskolotāju strādāja toreizējais teoloģijas students Andrievs Niedra. 1895. gada vasaru pavadīja Janis Rozentāls, gleznojot muižas īpašnieka un viņa meitas Kerijas ģīmetnes.

Grothusiem muiža piederēja līdz 1920. gadam. Puzenieku skola, Puzenieku muižas ansamblis, kā arī «Zaļais pumpis» ir vietējas nozīmes kultūrvēsturiskie pieminekļi.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Sprakšķu virsdzimta

**Sprakšķu virsdzimta** (*Elateroidea*) ir sprakšķuveidīgo vaboļu infrakārtas (*Elateriformia*) virsdzimta. Sprakšķu virsdzimtā ir 18 dzimtas. Lielākā dzimta ir sprakšķu dzimta (*Elateridae*), kas apvieno apmēram 10 000 sugu.

Sprakšķu virsdzimtā vēl nesenā pagātnē bija 16 dzimtas. Bet turpinot vaboļu pētījumus, ir izdalītas dažas jaunas dzimtas: *[[Anischiidae]]* un *[[Podabrocephalidae]]*

## Klasifikācija
* **Sprakšķu virsdzimta** (*Elateroidea*)
** dzimta Gliemežvaboles (*Drilidae*)
** dzimta Lakstaugu vaboles (*Artematopodidae*)
** dzimta Lēcējvaboles (*Throscidae*)
** dzimta Māņsprakšķi (*Eucnemidae*)
** dzimta Mīkstspārņi (*Cantharidae*)
** dzimta Neparastie sprakšķi (*Cerophytidae*)
** dzimta Sarkanspārņi (*Lycidae*)
** dzimta Spīdvaboles (*Lampyridae*)
** dzimta Sprakšķi (*Elateridae*)
** dzimta Teksasas vaboles (*Brachypsectridae*)
** dzimta Viltus spīdvaboles (*Omethidae*)
** dzimta *[[Anischiidae]]*
** dzimta *[[Omalisidae]]*
** dzimta *[[Phengodidae]]*
** dzimta *[[Plastoceridae]]*
** dzimta *[[Podabrocephalidae]]*
** dzimta *[[Rhagophthalmidae]]*
** dzimta *[[Rhinorhipidae]]*

## Atsauces

## Ārējās saites
* Family overview Elateroidea
* Superfamily Elateroidea
Ķempēni

**Ķempēni** ir mazciems Valmieras novada Ēveles pagastā, kas ir veidojies ap Ķempēnu muižu.

## Atsauces
Hāni

thumb|270px|Baronu Hānu dzimtas ģerbonis (no "Baltisches Wappenbuch")
thumb|270px|Hānu dzimtmuižas — Pastendes muižas kungu māja
[thumb|270px|Hāniem piederējusī [Lindes muiža (nopostīta Pirmā pasaules karā).]]
[thumb|270px|[Lielplatones muižas kungu māja (20. gadsimta sākumā)]]
**Hāni** () ir sena vācbaltiešu dzimta, kas bija ieceļojusi Livonijā 14. gadsimtā un vēlāk izplatījusies arī Krievijā. Ierakstīta Kurzemes bruņniecības matrikulā.

## Vēsture
Pēc viena uzskata dzimta cēlusies no pārvācotiem vendu dižciltīgajiem. Egkehards Hāne () jeb Gailis () pieminēts kā Mēklenburgas firsta Johana I (1237—1264) bruņinieks un padomnieks. Kopš 14. gadsimta sākuma Hānes dzimta pazīstama arī Livonijā, bet tieša saistība ar Mēklenburgas dzimtu nav pierādāma.

Livonijas ordeņa bruņinieks Reimārs Hāne 1310. gadā bija Kuldīgas komturs, 1314.—1316. gadā Paides komturs, bet 1323. gadā Cēsu komturs. 1324.—1328. gadā viņš bija Livonijas ordeņa mestrs. 1318. gadā pieminēts arī viņa brālis Dānijas ķēniņa vasalis Johans Hāne. 1476. gadā Livonijas ordeņa mestrs Bernds fon der Borhs Heinriham Hānam piešķīra Pastendes muižu, kas bija fon Hānu dzimtīpašumā līdz pat 1920. gada agrārajai reformai.
 
Krievijas impērijas Hānu dzimtas pamatlicējs bija Pēterburgas pasta direktors Johans Augusts Hāns (miris 1799), kas esot ieviesis pasta zīmogu sūtījumu apmaksai. Viņa dēli ierakstīti Pēterburgas guberņas bruņniecības matrikulā, bet mazdēli 1848. gadā uzņemti Sāmsalas bruņniecības
matrikulā.
1862. gadā Krievijas valdība Hāniem piešķīra baronu titulu.

### Kurzemes Hāni
* Pauls Teodors fon Hāns (*Paul Theodor von Hahn*, 1793—1862) — Kurzemes civilgubernators (1824—1827), Vidzemes civilgubernators (1827—1829), Krievijas senators un Impērijas valsts padomes loceklis, Aizupes muižas īpašnieks
* Arveds fon Hāns (1872—1948), Baltijas hercogistes Reģentu padomes loceklis

Pauls Teodors fon Hāns.png|Kurzemes gubernators Pauls Teodors fon Hāns
Johana Frīdriha Vilhelma fon Hāna portrets, Dērings 1849.jpg|Vilces muižnieks Johans Frīdrihs Vilhelms fon Hāns (Dērings, 1849)

### Krievijas Hāni
* Eižens Hāns (*Eugen Kaspar von Hahn, Евгений Фёдорович Ган*, 1807—1874) — senators
* Aleksandrs Hāns (*Александр Фёдорович Ган*, 1809—1895) — ģenerālis
* Dmitrijs Hāns (*Дмитрий Карлович Ган*, 1830—1907) — ģenerālis, Krievijas impērijas robežsardzes izveidotājs
* Sergejs Hāns (*Сергей Дмитриевич Ган*, 1860—1914) — īstenais slepenpadomnieks, Krievijas Valsts bankas direktors

EFvH.jpg|Krievijas impērijas senators Eižens Kaspars fon Hāns (1807–1874)
Gahn alexander fedorovitch.jpg|ģenerālis Aleksandrs Hāns (1809—1895)
SDvH.jpg|Krievijas Valsts bankas direktors Sergejs Hāns (1860—1914)
Helena Petrovna Blavatsky.jpg|filozofe Jeļena Blavatska, dzimusi Helēna fon Hāna (1831—1891)


## Atsauces

## Literatūra
* Georg Christian Friedrich Lisch: *Geschichte und Urkunden des Geschlechts Hahn.* 4 Bände. Schwerin, 1844-1856.

## Ārējās saites
* Genealogisches Handbuch der baltischen Ritterschaften, Teil 3, 2: Kurland. http://personen.digitale-sammlungen.de/baltlex/Band_bsb00000603.html
* The House of the Barons von Hahn in Courland
Urve Palo

**Urve Palo** (; dzimusi  Hāpsalu) ir igauņu ekonomiste un bijusī politiķe, pārstāvēja Sociāldemokrātisko partiju.

Absolvējusi Tartu universitātes Ekonomikas fakultāti.

Laikā no 2007. gada aprīļa līdz 2009. gada maijam bija Igaunijas iedzīvotāju un etnisko attiecību ministre (pēc tam vairākas ministrijas tika apvienotas). Kopš 2007. gada ir arī Igaunijas parlamenta (*Riigikogu*) deputāte. . No 2015. gada 9. aprīļa viņa bija arī uzņēmējdarbības ministre Tāvi Reivasa otrajā kabinetā, taču 31. augustā atkāpās no amata, būdama vīlusies koalīcijā ar Reformu partiju.

2016. gada 23. novembrī Palo kļuva par uzņēmējdarbības un informācijas tehnoloģiju ministri. Palo turpināja pildīt savu amatu līdz 2018. gada jūlijam, kad iesniedza atlūgumu un izstājās no partijas, vienlaikus norādot, ka pametīs politiku, kad beigsies viņas pilnvaru termiņš parlamentā.

## Atsauces

## Ārējās saites
*
Homer at the Bat

***Homer at the Bat*** ir amerikāņu animētā seriāla "Simpsoni" trešās sezonas 17. sērija. Pirmoreiz tā tika pārraidīta . Šajā sērijā Springfīldas atomelektrostacijas softbola komandai, ko vada Homērs, sezona ir izdevusies, taču pirms izšķirošās spēles Montgomerijs Bērnss piekrīt derībām un savā komandā uzaicina deviņus spēlētājus no "lielajām līgām", lai nodrošinātu panākumus. Sēriju sarakstīja liels beisbola fans Džons Švarcvelders, savukārt to režisēja Džims Rīdons. Šī tiek uzskatīta par vienu no visu laiku labākajām "Simpsonu" sērijām.

## Ārējās saites
* ''The Simpsons'' profils 
* ''The Simpsons Archive'' profils 
* TV profils  
*
Sprakšķuveidīgās vaboles

**Sprakšķuveidīgās vaboles** (*Elateriformia*) ir visēdāju vaboļu apakškārtas (*Polyphaga*) infrakārta. Sprakšķuveidīgo vaboļu infrakārtā ir 27 dzimtas, kas iedalītas 5 virsdzimtas. Infrakārtas lielākās dzimtas ir krāšņvaboļu dzimta (*Buprestidae*) ar 15 000 sugām un sprakšķu dzimta (*Elateridae*) ar 10 000 sugām.

## Sistemātika
* infrakārta **Sprakšķuveidīgās vaboles** (*Elateriformia*)
** Apaļvaboļu virsdzimta (*Byrrhoidea*)
** Dumbraiņu virsdzimta (*Scirtoidea*)
** Krāšņvaboļu virsdzimta (*Buprestoidea*) 
** Sakņmīļu virsdzimta (*Dascilloidea*) 
** Sprakšķu virsdzimta (*Elateroidea*) 
 
## Atsauces

## Ārējās saites

* Elateriformia
* Elateriformia (click beetles and relatives)
* Beetles: Elateriformia
Sergejs Širokovs

**Sergejs Širokovs** (; dzimis 1986. gada 10. martā) ir krievu hokejists, malējais uzbrucējs. Pašlaik (2017) spēlē Kontinentālās hokeja līgas kluba Sanktpēterburgas SKA rindās.

## Spēlētāja karjera
Spēlētāja karjeru Širokovs uzsāka Maskavas CSKA sistēmā, jau 2001.—02. sezonā spēlējot kluba otrajā sastāvā. 2004.—05. sezonā Sergejs debitēja Krievijas Superlīgā. CSKA rindās Širokovs spēlēja līdz pat 2009. gada vasarai, kad pārcēlās uz Ziemeļameriku.

Tur Širokovs pievienojās Vankūveras "Canucks" sistēmai, pirmajā sezonā aizvadot arī sešas spēles pašā "Canucks" vienībā. 2010.—11. sezonā "Canucks" rindās Širokovs aizvadīja vien divas spēles, pārējo laiku spēlējot AHL klubā Manitobas "Moose".

2011. gada vasarā Širokovs atgriezās CSKA sastāvā, taču 2013.—14. gada sezonas pirmajā pusē pārcēlās uz Omskas "Avangard" rindām. "Avangard" sastāvā spēlēja līdz pat 2015. gada decembrim, kad tika aizmainīts uz Sanktpēterburgas SKA.

## Ārējās saites
Žans Marī Listižē

**Ārons Žans Marī Listižē** (, dzimis , miris ) bija ebreju izcelsmes franču garīdznieks. Kardināls no 1983. gada un Parīzes arhibīskaps no 1981. gada līdz 2005. gadam. Franču akadēmijas loceklis.

Dzimis Parīzē, Silēzijas ebreju izcelsmes ģimenē. Sākoties Otrajam pasaules karam, ģimene apmetās Orleānā. 1940. gada martā, trīspadsmit gadu vecumā, Žans Marī Listižē nolēma pāriet katolismā un augustā viņš tika kristīts. Kara laikā Listižē māte tika deportēta uz Aušvicas koncentrācijas nometni, kur gāja bojā. Tūlīt pēc kara Listižē studēja Sorbonnā un Parīzes Katoliskajā institūtā (*Institut Catholique de Paris*).

1954. gada 17. aprīlī Listižē tika ordinēts par priesteri. No 1954. līdz 1959. gadam - kapelāns Sorbonnā, bet nākamos desmit gadus strādāja Rišeljē centrā, kas sagatavoja kapelānus skolām un universitātēm. 1979. gada 10. novembrī pāvests Jānis Pāvils II iecēla Listižē par Orleānas bīskapu, bet 1981. gada 31. janvārī - par Parīzes arhibīskapu.

Savos uzskatos parādīja sevi kā baznīcas konservatīvā spārna pārstāvis. Asi vērsās pret rasismu un antisemītismu. Nekad neslēpa savu etnisko izcelsmi. Pievērsa lielu uzmanību katolisko uzskatu propagandai jaunatnē. Organizēja katoļu radio un TV kanālu izveidi.

## Ārējās saites

* Listižē institūts 
* Listižē Franču akadēmijas lapā
Emma Robertsa

**Emma Robertsa** (; dzimusi ) ir amerikāņu aktrise, dziedātāja, modele.

Viņas tēvs ir aktieris Ēriks Robertss un tante — Džūlija Robertsa. Kļuvusi pazīstama ar galvenās lomas atveidošanu *Nickelodeon* seriālā *[[Unfabulous]]*. Viņas debijas albums bija arī seriāla skaņu celiņš — *Unfabulous and More*. Pēc tam viņa vairāk pievērsās dziedātājas karjerai, ierakstījusi dziesmas filmu "Ledus princese" un *[[Aquamarine]]* skaņu celiņiem, *Aquamarine* filmā bija arī viena no galvenajām aktrisēm. Taču pēc tam atkal pievērsās aktrises karjerai. Filmējusies tādās filmās kā "Spēles gūstekņi", "Nensija Drū" (*Nancy Drew*), "Valentīna diena", "Diezgan jocīgs stāsts" (*It's Kind of a Funny Story*), "Kliedziens 4" (*Scream 4*).

## Filmogrāfija

## Ārējās saites

*
Kens Grifijs

**Džordžs Kenets "Kens" Grifijs jaunākais** (; dzimis ) ir bijušais amerikāņu beisbolists, spēlējis centrfīlda pozīcijā. Viņš tiek uzskatīts par vienu no visu laiku izcilākajiem aizsardzības spēlētājiem beisbola vēsturē.

Karjerā visvairāk mājas skrējienus veikušo spēlētāju sarakstā viņš ieņem vietu pirmajā desmitniekā (7 sezonas ar vismaz 40 veiktajiem mājas skrējieniem). Karjeras laikā spēlējis trijās komandās: Sietlas "Mariners", Sinsinati "Reds", Čikāgas "White Sox". K. Grifijs ir piedalījies 13 Visu zvaigžņu spēlēs, 1992. gadā tika atzīts arī par spēles MVP. 1997. gadā viņš tika atzīts par Amerikāņu līgas vērtīgāko spēlētāju. 2010. gadā spēlētājs 40 gadu vecumā beidza karjeru. K. Grifijs ir viens no 29 spēlētājiem beisbola vēsturē, kas aizvadījuši MLB spēles četrās dažādās kalendāra dekādēs.

## Atsauces

## Ārējās saites

* MLB profils 
* ESPN profils 
* ''Baseball-Reference'' profils
Žans Lanns

**Žans Lanns** (), **Montebello pirmais hercogs** (; dzimis , miris ) bija franču maršals un viens no tuvākajiem Napoleona līdzgaitniekiem. Napoleona personiskais draugs, kuram bija atļauts uzrunāt imperatoru uz "Tu".

Dzimis Gaskoņā, zemnieka ģimenē. 1792. gadā tika ievēlēts par brīvprātīgo bataljona virsseržantu (*sergent-major*). 1793. un 1794. gadā piedalījās kampaņās Pirenejos pret Spāniju, izpelnīdamies pulkveža (*chef de brigade*) pakāpi. Tomēr 1795. gadā, pēc Termidora apvērsuma, demobilizēts no armijas.

1796. gadā kā brīvprātīgais atkal iestājies karadienestā. Piedalījās Itālijas kampaņā. Tika ievainots 1796. gada novembra kaujā pie Arkolas tilta. Kopā ar Napoleonu cīnījās Ēģiptē. Kad Napoleons atgriezās Francijā, Lanns atbalstīja viņu 18. brimēra apvērsumā. Pēc apvērsuma Lanns tika iecelts par divīzijas ģenerāli. 1800. gada jūnijā franču armija Lanna vadībā guva spožu uzvaru Montebello kaujā.

1801. gadā Napoleons aizsūtīja Lannu par Francijas sūtni Portugālē. 1804. gadā Lannam tika piešķirta maršala pakāpe, un viņš atkal piedalījās karadarbībā. 1805. gada decembrī Austerlicas kaujā Lanns komandēja franču kreiso flangu. Tāpat Lanns komandēja franču spēkus Zālfeldas kaujā pret prūšiem. Lannam bija liela ietekme franču uzvarā pār krieviem 1807. gada jūnija Frīdlandes kaujā. 1808. gadā Lanns karoja Spānijā. 1809. gada 22. maijā Žans Lanns guva nāvējošu ievainojumu no nejaušas lodes Aspernas-Eslingas kaujā pret austriešiem un 31. maijā mira. Apglabāts Parīzes Panteonā.
## Literatūra
* *[[Манфред, Альберт Захарович|Манфред А. З.]]* Наполеон Бонапарт. М.: Мысль, 1989. С.138.
* ''Тарле Е. В.'' Наполеон. М. Изд. Академии наук СССР, 1956. С.214.
* *Харботл Т.* Битвы мировой истории. Словарь. М.: Внешсигма, 1993. С.7,29,44,169,299,303,373,457,485.
* *Чандлер Д.* Военные кампании Наполеона. М.: Центрополиграф, 1999. С.68,78, 153,157,160,184,190,351,357-359,394,436.
* *Лашук А.* Гвардия Наполеона. М., 2003.
## Atsauces

## Ārējās saites
Give Me All Your Luvin'

***Give Me All Your Luvin*** ir ASV mūziķes Madonnas pirmais singls no 2012. gadā izdotā divpadsmitā studijas albuma *[[MDNA]]*. Singlā piedalījās viesmākslinieki *[[M.I.A.]]* un Nikija Mināža, un tas tiks oficiāli izdots 2012. gada 3. februārī. Singls bija mūziķes debijas izdevums sadarbībā ar jaunu ierakstu kompāniju *[[Interscope Records]]*. Madonna izpildīja savu jauno singlu Superkausa XLVI izcīņas starplaika šovā, kas norisinājās  Indianapolisā, ASV. Papildus mūziķe izpildīja vēl 4 savas dziesmas: "Holiday", "Vogue", "Ray of Light" un "Music". 2011. gada 8. novembrī internetā noplūda šī singla demo versija ar nosaukumu "Give Me All Your Love" ar tikai Madonnas iedziedājumu.

## Mūzikas video
8. decembrī Nikija Mināža savā *Twitter* kontā paziņoja, ka kopā ar Madonnu atrodas filmēšanas laukumā, uzņemot mūzikas video singlam "Gimme All Your Luvin".

## Dziesmu saraksts
* **Ciparu lejupielāde**
# "Give Me All Your Luvin'" (piedaloties *[[LMFAO]]* un Nikijai Mināžai) — 3.22

* **Ciparu lejupielāde — Party Rock Remix**
# "Give Me All Your Luvin'" (Party Rock Remix) (piedaloties *[[LMFAO]]* un Nikijai Mināžai) — 4.03

* **CD singls**
# "Give Me All Your Luvin'" (piedaloties *[[LMFAO]]* un Nikijai Mināžai) — 3.22
# "Give Me All Your Luvin'" (Party Rock Remix) (piedaloties *[[LMFAO]]* un Nikijai Mināžai) — 4.01

* **Ciparu remiksu mazalbums**
# "Give Me All Your Luvin'" (Laidback Luke Remix) — 6.05
# "Give Me All Your Luvin'" (Nicky Romero Remix) — 5.54
# "Give Me All Your Luvin'" (Party Rock Remix) (piedaloties *[[LMFAO]]* un Nikijai Mināžai) — 4.02
# "Give Me All Your Luvin'" (Sultan + Ned Shepard Remix) — 5.59
# "Give Me All Your Luvin'" (Oliver Twizt Remix) — 4.48
# "Give Me All Your Luvin'" (Demolition Crew Remix) — 7.02

## Izdošanas vēsture
[thumb|200px|Madonnas uzstāšanās [Superkauss XLVI puslaika pārtraukumā, izpildot singlu "Give Me All Your Luvin'".]]

## Skatīt arī
* Madonna
* Madonnas albumu diskogrāfija
* Madonnas singlu diskogrāfija

## Atsauces




## Ārējās saites
*
Puzes muiža (ciems)

**Puzes muiža** (arī **Puze**, , **Puzesmuiža**) ir ciems Ventspils novada Puzes pagastā. Izvietojies pagasta dienvidrietumos  no pagasta centra Blāzmas,  no novada centra Ventspils un  no Rīgas. 
Mūsdienu apdzīvotā vieta izveidojusies pie bijušās Puzes muižas *(Pussen)* centra, viens no vēsturiskajiem pagasta centriem. Puzes baznīca un mācītājmuižas apbūve ir valsts nozīmes arhitektūras pieminekļi, netālie Lejaskroga senkapi — arheoloģijas pieminekļi.

## Vēsture

Puze (*Pussen*) pirmoreiz minēta 1253. gadā, kad, sadalot Vanemas zemes, Puze nonāca Kurzemes bīskapa pakļautībā. 1579. gadā pēdējais Kurzemes un Sāmsalas bīskaps Magnuss Puzes muižu izlēņoja Kandavas pilskungam Emeriham no Mirbahas. Spriežot pēc 1582./1583. gada Kurzemes bīskapijas vaku grāmatas, Puzes novadam piederēja 7 ciemi: Ameļu, Viecīšu, Dandzīšu, Puzes, Modes, Rāpatu un Sirgumu ciems ar 55 zemnieku saimniecībām un 16 sīksaimniecībām.

Pēc Livonijas kara beigām muiža atradās Piltenes apgabalā. 1641. gadā Johans Ēvalds Mirbahs no Puzes nodalīja Puzenieku muižu, kuru nodeva savam brālim Emeriham (III) Mirbaham, vēlākajam Embūtes pilsmuižas īpašniekam.
18. gadsimtā izveidojās Viecīšu (*Wezitten*), Dandzītes (*Danswitten*) un Modes (*Mohden*) pusmuižas, savukārt Ameļi (*Ammeln*) piederēja pie Puzenieku, bet Rāpati (*Rapaden, Rapatzeem*) – pie Ugāles, Sirgumi (*Sirgum*) – pie Piltenes muižas.

Pēc tam, kad Piltenes apgabalu anektēja Krievijas Impērija, 1797. gada iedzīvotāju revīzijas laikā tika uzskaitīta Puzes muiža, 3 pusmuižas, mežniecība (*Wildnis Bereiterei Neuhoff*), 3 krogi (Baznīckrogs, Buntes krogs, Ezerkrogs), 36 zemnieku saimniecības, 3 mežsargu mājas, 5 būdeļnieku (*Budeneke*) mājas un bijusī Krišiņu saimniecība (*gewesene Kriching / Krisching Gesinde*). Pieminēts arī ķieģelšķūnis. Zemnieku saimniecības bija sadalītas starp Puzes muižu un pusmuižām tā, ka Puzes muižai un Modes pusmuižai katrai bija pakļautas 10 saimniecības, Dandzīšu un Viecīšu pusmuižai – 8 saimniecības. Mirbahu dzimtai muiža piederēja līdz 1814. gadam.

### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces

## Ārējās saites
* Pilis.lv Puzes muiža
* Puzes baznīca
Befana

thumb|200px
Itāļu folklorā **Befana** ir veca sieviņa, kura parādās ap 6. janvāri (Zvaigznes diena). Viņa ierodas pa skursteni un dāvina labajiem un paklausīgajiem bērniem saldumus, bet nepaklausīgajiem - oglītes. Befana ir kārtīga namamāte, tāpēc viņai neiztrūkstoši ir slota, ar kuru viņa uzslauka un ar kuru viņa aizlido caur to pašu skursteni, caur kuru ieradusies.

## Leģenda
Ar Befanu saistās leģenda ka trīs gudrie, ieraudzījuši zvaigzni, esot vaicājuši Befanai ceļu pie Dieva Dēla, taču viņa to nav zinājusi. Tomēr viņa, būdama priekšzīmīgākā namamāte visā ciemā, esot devusi naktsmājas šiem vīriem.

## Vēsture
Ir hipotēze, ka vārds Befana cēlies no vārda "Epifānija". Epifānijas Baznīcas kalendārā seko Zvaigznes dienai.

## Befana mūsdienās
thumb|200px|Mūsdienu Befana no Kampomarinodimarudžo (Itālijā)
Mūsdienās Befanu gaida visā Itālijā, Befana tur pilda Ziemassvētku vecīša funkcijas.

## Atsauces
Hane

***Hane*** var būt:
* Reimārs Hāne *(Reymar Hane)* — Livonijas ordeņa mestrs;
* Hāni — baltvācu dzimta.
Baobabs

**Baobabs** () ir baobabu ģints suga, kas savvaļā ir sastopama Āfrikas tropu joslā un dienvidos, kā arī Arābijas pussalas dienvidos. 

Tas ir tropu koks ar ļoti resnu stumbru, kura apkārtmērs var sasniegt līdz 40 metriem. Tam ir kupla lapotne un miltaini ēdami augļi, kas ir bagāti ar C vitamīnu, šķiedrvielām un antioksidantiem. Šis koks ir īpaši pielāgojies dzīvei sausās un tropiskās vietās, jo tā stumbrs spēj uzglabāt lielu daudzumu ūdens, kas palīdz izdzīvot ilgstošos sausuma periodos.

Viens no resnākajiem kokiem pasaulē. Nelieli baobabi tiek arī audzēti kā telpaugi.  

Daudzās Āfrikas kultūrās baobabs tiek uzskatīts par svētu koku un bieži ir sastopams mītos un leģendās. 

## Izmantošana
Baobaba augļus izmanto sulās un uztura bagātinātājos, bet lapas un sēklas kā piedevas ēdieniem. Tradicionālajā medicīnā baobabu izmanto imunitātes stiprināšanai, pretiekaisuma terapijā un kuņģa-zarnu trakta problēmu ārstēšanā. Tā eļļa ir populāra kosmētikā, pateicoties tās mitrinošajām un atjaunojošajām īpašībām.

Baobaba miza tiek izmantota virvju, grozu un audumu izgatavošanā, savukārt tā koksne kalpo retāk celtniecībai, jo ir poraina un ūdeni saturoša. 

Vides ziņā baobabs ir svarīgs, jo tas uzglabā ūdeni sausuma laikā, palīdz novērst augsnes eroziju un kalpo par patvērumu dzīvniekiem. 

## Atsauces
Apšu sala (Rāznas ezers)

**Apšu sala** (arī **Lielā sala**, **Kazjonnijas sala**) ir lielākā sala Rāznas ezerā. Izvietojusies ezera rietumos Mākoņkalna pagasta teritorijā, dabas lieguma zona (kopā ar pārējām līča salām) Rāznas nacionālajā parkā. Atdala Zosnas līci ezera rietumos no pārējās ezera tilpes. Izstiepta ziemeļu—dienvidu virzienā, apaugusi ar kokiem, uz tās nav celtņu un nedzīvo neviens pastāvīgais iedzīvotājs.

## Atsauces
Stikli

**Stikli** ir ciems Ventspils novada Puzes pagastā. Izvietojies pagasta dienvidaustrumos Stiklu purva dabas lieguma teritorijā starp Mazieres un Dižieres ezeriem  no pagasta centra Blāzmas, no novada centra Ventspils un  no Rīgas.

Apdzīvotā vieta (līdz 1920. gadam — **Annahite** (vācu: *Annahütte*) izveidojusies pie 1897. gadā pēc barona Grotusa pavēles uzceltās stiklu fabrikas (darbojās līdz 1928. gadam). Stiklos darbojas Annahites pamatskola (agrākā Stiklu speciālā internātpamatskola), kurā tiek uzņemti skolēni ar pedagoģiski medicīniskās komisijas slēdzienu ar diagnozēm F-70, F-71, F-72. Stiklu pils (fabrikas pārvaldnieka nams) ir vietējas nozīmes kultūrvēstures piemineklis.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Lapu sūnas

**Lapu sūnas** ( sensu stricto) ir sūnaugu grupas sugām bagātākais evolūcijas zars ar apmēram 660 ģintīm un 20 000 sugām no kurām Latvijā droši konstatētas 450.

## Raksturojums

Lapu sūnu gametofīts ir vasas augs, diferencēts stumbrā un lapās. Substrātam tas piestiprināts ar zarainiem daudzšūnu rizoīdiem. Lapas uz stumbra parasti sakārtotas spirāliski, retāk divās vai trijās rindās. Lapas visbiežāk ar dzīslu. Sānzari aizmetas zem lapām. Stumbrā un lapās primitīvi vadaudu elementi. 

Lapu sūnu gametangiji ir grupās galvenā stumbra vai sānzaru galotnēs. Ap gametangijiem augšējās lapas parasti izveido vīkalu, kas pasargā gametangijus no izkalšanas. Lapu sūnas var būt divdzimumu, viendzimumu, vienmājas vai divmāju. Lapu sūnu gametangijiem ir kātiņš. Anterīdiji un arhegoniju (vīrišķie un sievišķie vairošanās orgāni) atveras, kad augšējās sienas šūnas pārgļotojas. Pēc apaugļošanās attīstās sporu vācelīte un tās kātiņš. Sporu vācelītes un kātiņa augšanu un attīstību nodrošina gametofīts (zaļais sunaugs). 

thumb|left|Lapu sūnas

Lapu sūnām ir liela reģenerācijas spēja Tās intensīvi vairojas veģetatīvi gan ar viegli atlūstošiem zariņiem, gan lapām, gan ar dažādiem vairķermeņiem. 

Lapu sūnas ir izplatītas visās klimata joslās un ir ļoti daudzveidīgas. Arī Latvijā tas ir sugām visbagātākais sūnu nodalījums. Kopš Latvijā uzsākti sūnu pētījumi, briologi ir atraduši un noteikuši 450 lapu sūnu sugas.

## Atsauces

## Ārējās saites
Sfagni

**Sfagni** (*Sphagnum*) jeb **baltās sūnas** ir sūnu ģints. Tā ir muklājiem, purviem un mitriem mežiem raksturīga sūnu grupa. Tās ir daudzgadīgas sūnas ar pušķveida zariem un tievu stumbru, kas apakšdaļā pamazām atmirst un, pārmitrajā augsnē nepilnīgi sadaloties, veido kūdru. Sfagni spēj uzsūkt lielu ūdens daudzumu. Pasaulē ir ap 150 sfagnu sugu, Latvijā konstatētas 37.

## Apraksts
Sfagnu lapām nav dzīslu, plātnes šūnas ir divu veidu — garās un zaļās hlorofilšūnas jeb hlorocistas, kas satur hlorofilu un asimilē, un bezkrāsainās, tukšās hialīnšūnas jeb hialocistas, kuru apvalks ir ar gredzenveida uzbiezinājumiem un daudzām porām ūdens un minerālvielu uzņemšanai. Sfagni iztiek tikai ar tām minerālvielām, kuras saņem no atmosfēras nokrišņiem. Hialīnšūnu membrānas absorbē nokrišņu ūdenī izšķīdušās minerālvielas un piegādā tās hlorofilšūnām organisko vielu sintēzei.

Vēsturiski sfagni izmantoti spraugu aizdrīvēšanai laivās un ēkās, bišu stropu ieziemošanai un mājlopu pakaišiem. Sfagnus lieto arī apsējos un paketēs medicīnā.

## Latvijā biežāk sastopamās sfagnu sugas
* Brūnais sfagns (*Sphagnum fuscum*)
* Garsmailes sfagns (*Sphagnum cuspidatum*)
* Girgensona sfagns (*Sphagnum girgensohnii*)
* Īssmailes sfagns (*Sphagnum fallax*)
* Magelāna sfagns (*Sphagnum magellanicum*)
* Smaillapu sfagns (*Sphagnum capillifolium*)
* Spurainais sfagns (*Sphagnum squarrosum*)
* Struplapu sfagns (*Sphagnum flexuosum*)

## Atsauces

## Ārējās saites
Finanšu centrs

**Finanšu centrs** ir pilsēta, reģions vai atsevišķos gadījumos valsts, kur koncentrēts liels daudzums finanšu iestāžu (bankas, apdrošināšanas kompānijas, fondi, utml.). Finanšu centri izceļas ar plašu finanšu pakalpojumu klāstu, kuri tiek izplatīti vai labvēlīgu apstākļu ietekmē izplatās uz citām teritorijām.

Atkarībā no to nozīmes finanšu centrus iedala starptautiskos un reģionālos.

## Finanšu centru nozīme
Finanšu centra esamībai kādas valsts iekšienē ir pozitīvs efekts uz tās ekonomiku.
Tie rada:
* darbavietas finanšu centra saistītajās nozarēs strādājošajiem;
* nodokļu ieņēmumus Valsts kasei gan tiešā, gan netiešā veidā;
* lētākus finanšu pakalpojumus attiecīgajā reģionā.

Piemēram, Šveicē finanšu sektora radītais IKP 2006. gadā bija 15% no kopējā, nodarbinot 5% no darbspējīgajiem iedzīvotājiem, nodokļu ienākumos radot 16% no visiem.

## Priekšnosacījumi finanšu centra eksistencei
Vēsturiski eksistē vairāki faktori, kuri veicina finanšu centru rašanos un attīstību:
* ērts ģeogrāfiskais novietojums
* stabila politiskā vide
* moderna infrastruktūra
* izglītots darbaspēks
* labas valodu zināšanas
* labvēlīga nodokļu politika
* brīva kapitāla kustība

## Starptautiskie finanšu centri
Pieci lielākie starptautiskas nozīmes finanšu centri ir:
# Londona
# Ņujorka
# Honkonga
# Singapūra
# Šanhaja

## Reģionālie finanšu centri
Pasaulē pastāv daudzi reģionāli finanšu centri, lielākoties tās ir pilsētas, kurām ir nozīme kādā noteiktā reģionā. Pārsvarā tās ir valstu galvaspilsētas, kur notiek galvenās ekonomikas aktivitātes. Kā vienu no šādām pilsētām var minēt arī Rīgu.

## Atsauces
Amele

**Amele** ir ciems Ventspils novada Puzes pagastā. Izvietojies pagasta austrumos Vecieres kreisajā krastā  no pagasta centra Blāzmas, no novada centra Ventspils un  no Rīgas.

Apdzīvotā vieta izveidojusies pie bijušās Ameles pusmuižas *(Ammeln)*. No 1949. līdz 1954. gadam Amele bija Ameļu ciema centrs. Ameles pusmuižas dzīvojamā ēka ir vietējas nozīmes kultūrvēsturiskais piemineklis.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces